‘আমরা সবসময় কাঁধে কাঁধ মিলিয়ে দাঁড়িয়েছি’ বার্তা মোদি ও পুতিনের

ওয়েবডেস্ক- ভারত (India) ও রাশিয়া (Russia) সব সময় কাঁধে কাঁধ মিলিয়ে দাঁড়িয়েছে, এসসিও সামিটে (SCO Summit) মোদি (Narendra Modi) ও পুতিন (Putin) উভয়ই দুজনকে এই বার্তা দিলেন। সেই দুই দেশের রাষ্ট্রপ্রধান আরও দৃঢ় বন্ধন ও সুসংসহ সম্পর্কের প্রতিশ্রুতি দিলেন। ৩১ অগাস্ট থেকে চীনে শুরু হয়েছে এসসিও সামিট। সেখানেই রয়েছেন প্রধানমন্ত্রী নরেন্দ্র মোদি।

প্রধানমন্ত্রী নরেন্দ্র মোদি ও রুশ প্রেসিডেন্ট ভ্লাদিমির পুতিন এসসিও (SCO Meeting) শীর্ষ সম্মেলনের ফাঁকে বৈঠকের ফাঁকে দ্বিপাক্ষিক বৈঠক সারেন। সেখানেই প্রধানমন্ত্রী নরেন্দ্র মোদি ও পুতিন দুজনেই দুজনকে এই বার্তা দেব। এই বৈঠকে ভারত-রাশিয়ার মধ্যে প্রতিরক্ষা, জ্বালানি, বাণিজ্য এবং প্রযুক্তির মতো গুরুত্বপূর্ণ ক্ষেত্রগুলিতে সহযোগিতা আরও জোরদার করার উপর জোর দেওয়া হয়েছে। পুতিন ভারত ও রাশিয়ার এই সম্পর্ককে ‘নীতিগত ও বহুমুখী’ বলে অভিহিত করেছেন। তাদের এই সম্পর্ককে আরও দীর্ঘস্থায়ী করার উপর জোর দিয়েছেন।

পুতিন আরও বলেছেন, আজকের এই আলোচনা দুই দেশের সম্পর্ককে আরও সুসংহত ও প্রসারিত করার পথে এগিয়ে নিয়ে যাবে। পুতিন সাংহাই সহযোগিতা সংস্থা (এসসিও) প্ল্যাটফর্মের প্রশংসা করে বলেন, এটি একটি অসাধারণ উদ্যোগ। যা বিশ্বব্যাপী দক্ষিণ ও পূর্বের দেশগুলিকে একত্রিত করার জন্য একটি গুরুত্বপূর্ণ ফোরাম। তিনি রাশিয়া- ইউক্রেন সংঘাতে ভারতের সাম্প্রতিক মধ্যস্থতার প্রচেষ্টাকে স্বাগত জানিয়েছেন এবং একটি শান্তিপূর্ণ সমাধানের আশা প্রকাশ করেছেন। তিনি জোর দিয়ে বলেছেন যে ভারত ও রাশিয়া কঠিন সময়ে “কাঁধে কাঁধ মিলিয়ে” দাঁড়িয়েছে এবং অংশীদারিত্ব বিশ্বের শান্তি ও সমৃদ্ধি জন্য গুরুত্বপূর্ণ। প্রধানমন্ত্রী নরেন্দ্র মোদি জানিয়েছেন, রাশিয়ার সঙ্গে এই কথোপকথন স্মরণীয় হয়ে থাকবে। দুই দেশের মধ্যে সুদৃঢ় সম্পর্কের জোর দেন তিনি।

আরও পড়ুন- বিশ্ব নেতাদের সঙ্গে ছবি, শেহবাজ শরিফের থেকে দূরে দাঁড়ালেন মোদি

প্রধানমন্ত্রী মোদি এই বছরের ডিসেম্বরে অনুষ্ঠিত হতে যাওয়া আসন্ন ২৩তম ভারত-রাশিয়া শীর্ষ সম্মেলনে রাষ্ট্রপতি পুতিনকে সাদর আমন্ত্রণ জানিয়েছেন। দুই দেশের মধ্যে গভীর সম্পর্কের কথা তুলে ধরে মোদি, রাশিয়ার প্রেসিডেন্টকে জানিয়েছেন ১৪০ কোটি ভারতীয় আপনার জন্য অধীর আগ্রহে অপেক্ষা করছে।

বৈঠকে প্রধানমন্ত্রী মোদি রাশিয়া-ইউক্রেন সংঘাতের কথা তুলে ধরে শান্তিপূর্ণ প্রচেষ্টার গুরুত্ব তুলে ধরেন। প্রধানমন্ত্রী বলেন,”আমরা শান্তির জন্য সাম্প্রতিক সকল প্রচেষ্টাকে স্বাগত জানাই। আমরা আশা করি সকল পক্ষ গঠনমূলকভাবে এগিয়ে যাবে। যত তাড়াতাড়ি সম্ভব এই সংঘাতের অবসান ঘটাতে এবং স্থায়ী শান্তি প্রতিষ্ঠার জন্য একটি উপায় খুঁজে বের করতে হবে। এটি সমগ্র মানবতার আহ্বান। সেই সঙ্গে তিনি নিশ্চিত করেন যে, ভারত এবং রাশিয়া সবচেয়ে কঠিন পরিস্থিতিতেও কাঁধে কাঁধ মিলিয়ে দাঁড়িয়েছে। তাদের দুই দেশের এই ঘনিষ্ঠতা কেবল দেশবাসীর জন্য অপরিহার্য নয় বরং বিশ্ব শান্তি, স্থিতিশীলতা এবং সমৃদ্ধির জন্যও অত্যন্ত গুরুত্বপূর্ণ।

প্রসঙ্গত, চীনে এই এসসিও বৈঠক যখন হচ্ছে তখনই আমেরিকার সঙ্গে ভারতের টানাপোড়েন চলছে। কারণ রাশিয়ার থেকে তেল কেনার জন্য ভারতকে শাস্তি সরূপ দেশের উপর ৫০ শতাংশ শুল্ক চাপানো হয়েছে। এই আবহে ভারত ও আমেরিকার মধ্যে দূরত্ব বেড়েছে।

দেখুন আরও খবর-